J-pop
J-pop (jaapani keeles ジェイポップ ehk J-POP, jeipoppu, lühend inglise keelsest fraasist Japanese popular music ehk "jaapani populaarmuusika") on muusikažanr, mis pärineb Jaapanist. Jaapanis tuntakse seda lühendatud kujul pops (ポップス, poppusu). J-pop on osa jaapani popmuusikast, mis muutus peavoolu žanriks 1990. aastatel. Selle juured ulatuvad aga 1960. aastatesse. J-popi tekkimist mõjutas tugevalt lääne popmuusika. Suurimad J-popi arengu mõjutajad olid arvatavasti briti rokkbänd The Beatles kui ka ameerika rokkbänd The Beach Boys. J-poppi viljelevad muusikud pole pelgalt lauljad ja osavad tantsijad. Nad on popkultuuriikoonid. Nemad loovad Jaapani popkultuuris uusi trende, alates muusikast kuni moeni. Lisaks popmuusikale kuuluvad J-popi alla ka paljud teised muusikastiilid, näiteks jaapani rokkmuusika ja hiphopmuusika. Mõned tuntud J-popi allžanrid on shibuya-kei ja visual-kei.